Når Frederikshavn White Hawks i aften tager imod SønderjyskE, spiller Tomi Jokinen sin ligakamp nummer 554, og det gør ham til den udlænding, der har spillet flest ligakampe i Danmark, skriver Kanal Frederikshavn. Det er en rekord, der bliver lagt mærke til i klubben - Det er en stor dag for Tomi. Rekorden er meget imponerende, og jeg tvivler på, om den nogensinde bliver slået, siger kaptajnen Mike Grey til Kanal Frederikshavn. Finnen har været i klubben siden 1996, og der er endnu ikke sat en dato for, hvornår den alsidige spiller stopper karrieren. En ting er dog sikkert: han bliver boende i Frederikshavn.
Finnen bliver i aften den udlænding, der har spillet flest kampe i den danske ishockey-liga.